Diari Oficial de la Generalitat Valenciana


Sumari del DOGV 9399, del 05-08-2022 (2022/7363)

DECRET 99/2022, de 29 de juliol, del Consell, pel qual es crea l'Institut de Educació Secundària «12 de octubre», a Pilar de la Horadada.
-----------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7363


Data del document
:   29-07-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * legislació

DECRET 99/2022, de 29 de juliol, del Consell, pel qual es crea l'Institut de Educació Secundària «12 de octubre», a Pilar de la Horadada. [2022/7363]  
Segons els estudis de planificació educativa realitzats per la Conselleria d'Educació, Cultura i Esport, es considera que per a atendre les necessitats educatives de la zona és convenient la creació d'un institut d'educació secundària, on s'impartisquen els ensenyaments d'Educació Secundària Obligatòria, Batxillerat i Formació Professional previstos en la Llei orgànica 2/2006, de 3 de maig, d'educació.  
El nou institut estarà situat en l'edifici propietat de la Generalitat Valenciana, situat en l'avinguda de Los Ángeles, de Pilar de la Horadada. Aquest edifici compta amb instal·lacions adequades per a l'ús previst i reuneix els requisits establits per la normativa bàsica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. D'acord amb el que s'estableix en l'article 5 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, la denominació específica de «12 de octubre» ha sigut proposada pel Consell Escolar Municipal de Pilar de la Horadada, en sessió ordinària celebrada el 10 de febrer de 2022.  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació i en l'article 3 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional i a proposta de la consellera d'Educació, Cultura i Esport, prèvia deliberació del Consell, en la reunió del dia 29 de juliol de 2022,  
  
  
  
DECRETE  
  
Article únic. Creació del centre  
Es crea el següent centre docent:  
Província: Alacant  
Localitat: Pilar de la Horadada  
Denominació: Instituto de Educación Secundaria 12 de octubre  
Titular: Generalitat  
Codi: 33926207  
Domicili: avinguda de Los Ángeles, s/n, (03090 Torre de la Horadada)  
Composició: 12 unitats d'Educació Secundària Obligatòria, 4 de Batxillerat i 4 unitats de Formació Professional (2 d'FP Bàsica i 2 d'FP Grau Mitjà).  
Capacitat: 360 llocs escolars d'Educació Secundària Obligatòria, 140 llocs escolars de Batxillerat i 96 llocs escolars de Formació Professional.  
  
  
DISPOSICIONS ADDICIONALS  
  
Única. Inscripció  
El que s'estableix en aquest decret s'inscriurà en el Registre de Centres Docents de la Comunitat Valenciana.  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte totes les mesures siguen necessàries per al compliment i desenvolupament del que s'estableix en aquest decret, així com per a modificar, si és el cas, la denominació i configuració del centre.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana, no obstant això, els seus efectes s'entenen des de l'inici del curs escolar 2022-2023.  
  
València, 29 de juliol de 2022  
  
El president de la Generalitat,  
XIMO PUIG I FERRER  
  
La consellera d'Educació, Cultura i Esport,  
RAQUEL TAMARIT IRANZO